Testvérével közösen írt könyvében többször emlegette a magyar 1956-os forradalmat, mint ’68 előzményét jelentő történelmi példát a „tömegek autonóm tevékenységére”. Felfogásuk szerint a magyar 1956 fordulópont volt a baloldal történetében, mert ekkor történt, hogy „a szovjet bürokrácia és az úgynevezett népi demokráciák megmutatták az igazi arcukat” és így „véglegesen összeomlott a »szocialista paradicsom« mítosza”. Ettől „az 1956-os évtől kezdve érezhető a baloldali radikális csoportok első általános fellendülése.”